- Som 17.mai, bare sinnssykt mye bedre

Nærmere to tusen deltok i årets homoparade gjennom byen.

Publisert Publisert 6. juni 2015

DIVAS: May Believe, Tatjana Sapphire og Bertina Glenn Toft kastet glans over homoparaden.

PRIDE: - Det er sykt mye fine mennesker her i dag. Det er helt fantastisk å se så mange forskjellige mennesker feste og feire sammen, sier Mikkelsen.

SJEFEN SELV: Statsminister Erna Solberg leder Regnbueparaden som går gjennom Bergens gater nå. Foto: ODD NERBØ

FOLKEFEST: Torgallmenningen var stappfull av mennesker som høre på taler og deltok i parade lørdag. Foto: ODD NERBØ

FOLKEFEST: Arrangørene av regnbuedagene tror de nok en gang har slått rekorden i antall deltakere på regnbuedagene.

FOLKEFEST: Sosialistisk ungdom deltok også i paraden.

FULL FEST: Et titalls ungdommer danset på et lasteplan gjennom paraden.

HOMOPARADE: Nærmere to tusen mennesker deltok på lørdagens homoparade.

VISTE STØTTE: FrP stilte sterkt på homoparaden lørdag med byråd Eiler Macody Lund, likestillingsminister Solveig Horne, gruppesekretær for bystyregruppen Christian Haugen og fungerende ordfører Tor Woldseth.

Denne artikkelen er over fem år gammel

— Det er helt insane. Helt fantastisk at så mange har møtt opp, sier Joakim Aadland som er festivalsjef for Regnbuedagene i Bergen.

Torgallmenningen var stappfull at mennesker som hadde møtt opp for å delta i parade gjennom byens gater, og markere slutten på Regnbuedagene.

Erna gikk først

Festivalen har som mål å bryte ned fordommer og stigmatisering av lesbiske, homofile, bifile og transpersoner, såkalte LHBT-personer, og skape aksept og toleranse i samfunnet.

— I fjor slo vi alle rekorder med tusen deltakere, men i år håper jeg vi nærmer oss to tusen. Det er flere enn jeg hadde turt å håpe på, sier Aadland.

Først i paraden gikk statsminister Erna Solberg.

Les også - Kom deg ut av skapet, gå på regnbuens gate

— Det er veldig hyggelig å få lov til å gå først. Vi bergensere er jo godt vant til å gå i prosesjon, sier statsminister Erna Solberg.

Vil bryte ned fordommer

— Vi er utrolig glade for at Erna Solberg deltar i paraden i år. Det er første gang en norsk statsminister er med i en gay parade, og vi er storfornøyde med at det skjer i Bergen, Aadland.

Ved siden av statsministeren gikk Daniel Mekki, leder i Landsforeningen for lesbiske, homofile, bifile og transpersoner (LLH) i Bergen.

— Denne paraden er selve høydepunktet på en lang og god festivaluke. Jeg har hatt flere god samtaler med statsministeren, og har inntrykk av at hun tar det vi gjør på alvor. Hun forstår at det fortsatt er mye som gjenstår for å få bukt med blant annet diskriminering og mobbing av lesbiske, homofile og transpersoner, sier han.

Les også - Elever sier homser skal brenne i helvete

— Bedre enn 17.mai

— Det er som 17.mai, bare sinnssykt mye bedre. Det er så utrolig kjekt å feire at vi er oss selv sammen med så mange andre, sier Vetle Mikkelsen som går sammen med Sosialistisk ungdom i toget.

Han har pyntet seg med rosa parykk og lange løsvipper for anledningen.

«We gotta fight, fight, fight, fight, fight for this love», strømmer ut av høyttalerne på en lastebil midt i paraden.

På lasteplanet danser et titalls ungdommer og synger med.

— Det er sykt mye fine mennesker her i dag. Det er helt fantastisk å se så mange forskjellige mennesker feste og feire sammen, sier Mikkelsen.

Statsministeren mener vi kan bli enda flinkere til å hjelpe ungdom til å tørre å være seg selv.

— Jeg har inntrykk av at det fortsatt er mange unge sliter med å akseptere sine egne følelser, fordi de kjenner seg annerledes. Da er det viktig at vi voksne tar ansvar og bidrar til å skape større aksept i samfunnet. Vi må også være flinkere til å skape åpenhet og forståelse i skoler og idrettslag, sier hun.

Fakta Regnbuedagene Regnbuedagene i Bergen er Norges største lokale pridefestival.Festivalen skal gjenspeile det rike kulturlivet og mangfoldet byen har. Festivalen varer fra 30.mai til 07. juni. I løpet av uken arrangeres det politisk debatter, kunstutstillinger, konserter, ungdomsarrangementer, filmfestival, parade og diverse sosiale arrangementer. Det største arrangementet er paraden gjennom byen som markerer slutten av festivalen. Les mer

Publisert Publisert: 6. juni 2015 15:57 Oppdatert: 6. juni 2015 21:44